open-index/open-wikipedia-markdown huggingface dataset:
קלואי מוריונדו

**קלואי מוריונדו** (באנגלית: **Chloe Moriondo**; נולדה ב-29 בספטמבר 2002) היא זמרת-יוצרת ויוטיוברית אמריקאית.

## ביוגרפיה
מוריונדו נולדה וגדלה בדטרויט, מישיגן.

ביולי 2018 הוציאה את אלבום הבכורה שלה, *Rabbit Hearted*. בהוצאה עצמית. באפריל 2020 הוציאה את המיני אלבום הראשון שלה, *Spirit Orb*. באוגוסט 2020, מוריונדו הוחתמה ב-Fueled by Ramen והוציא את "I Want to Be with You".

במאי 2021 הוציאה את אלבומה השני, *Blood Bunny* עם הסינגלים "I Want to Be with You" ו"Girl on TV".

ביולי 2021 הוציאה את מיני אלבומה השני, *blood bunny (acoustic)*.

באפריל 2022 הוציאה את מיני אלבומה השלישי, *puppy luv*.

באוקטובר 2022 הוציאה את אלבומה השלישי, *SUCKERPUNCH*.

בשנת 2023 נכללה ברשימה "21 מתחת ל-21" של בילבורד. נכון למאי 2023, היא צברה כ-200 מיליון השמעות בפלטפורמות הסטרימינג.

## קישורים חיצוניים

## הערות שוליים

קטגוריה:אמריקאים ילידי מישיגן

קטגוריה:יוטיוברים אמריקאים
קטגוריה:יוטיובריות אמריקאיות
קטגוריה:מוזיקאי רוק אלטרנטיבי
קטגוריה:זמרים להט"בים אמריקאים
קטגוריה:דטרויט: אישים
קטגוריה:זמרים א-בינארים
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
X Ambassadors

**X Ambassadors** (מסוגנן גם כ-**XA**) היא להקת פופ רוק אמריקאית, המורכבת מהסולן הראשי סם האריס, הקלידן קייסי האריס והמתופף אדם לוין.

## קריירה
ב-2009, הלהקה הוציאה את המיני-אלבום הראשון שלה, *Ambassadors*.

ב-7 במאי 2013, הלהקה הוציאה את המיני-אלבום השני שלה, *Love Songs Drug Songs*. המיני-אלבום הגיע בשיאו למקום ה-11 במצעד ה-Heatseekers. ב-18 בדצמבר 2013, הלהקה הוציאה בשיתוף פעולה עם ג'יימי נ. קומאנס  את הסינגל "Jungle". הסינגל הגיע בשיאו למקום העשירי במצעד שירי הרוק & האלטרנטיביים ולמקום ה-87 בבילבורד הוט 100. כמו כן, זכה באישור הקלטה מסוג פלטינה מ-RIAA.

ב-27 בינואר 2014, הלהקה הוציאה את המיני-אלבום השלישי שלה, *The Reason*. המיני-אלבום הגיע בשיאו למקום השביעי במצעד ה-Heatseekers ולמקום ה-62 באירלנד.

ב-3 במרץ 2015, הלהקה הוציאה את הסינגל "Renegades". הסינגל הגיע בשיאו למקום ה-17 בבילבורד הוט 100 ולמקום ה-38 במצעד הסינגלים הבריטי. כמו כן, זכה באישור הקלטה מסוג פלטינה מרובעת מ-RIAA, באישור הקלטה מסוג פלטינה משובעת מ-Music Canada ובאירו הקלטה מסוג פלטינה מ-BPI. ב-30 ביוני 2015, הלהקה הוציאה את אלבום האולפן הראשון שלה, *VHS*. האלבום הגיע בשיאו למקום השביעי בבילבורד 200, ולמקום השני במצעד האלבומים הקנדי. כמו כן, זכה באישור הקלטה מסוג פלטינה ובאישור הקלטה מסוג פלטינה כפולה מ-RIAA ו-Music Canada, בהתאמה.

ב-25 בספטמבר 2015, הלהקה התארחה בסינגל "Cannonball" של סקיילר גריי. הסינגל הגיע בשיאו למקום השישי במצעד השירים הדיגיטליים האלטרנטיביים ולמקום ה-27 במצעד שירי הפופ הדיגיטליים. ב-13 באוקטובר 2015, הלהקה הוציאה את הסינגל "Unsteady". הסינגל הגיע בשיאו למקום ה-20 בבילבורד הוט 100. כמו כן, הסינגל זכה באישור הקלטה מסוג פלטינה מחומשת מ-Music Canada ו-RIAA.

ב-24 ביוני 2016, הלהקה התארחה בסינגל "Sucker for Pain" של ליל ויין, ויז קאליפה, Imagine Dragons, לוג'יק וטיי דולה סיין. הסינגל הגיע בשיאו למקום ה-15 בבילבורד הוט 100 וזכה בתוארי הפלטינה והפלטינה המשולשת מ-BPI ו-RIAA, בהתאמה.

ב-21 ביולי 2017, הלהקה הוציאה את הסינגל "Ahead of Myself". הסינגל הגיע בשיאו למקום השמיני במצעד האיירפליי האלטרנטיבי למבוגרים , למקום ה-12 במצעד האיירפליי האלטרנטיבי  ולמקום ה-13 במצעד 40 השירים למבוגרים. ב-5 בדצמבר 2017, הלהקה הוציאה בשיתוף פעולה עם משין גאן קלי וביבי רקסה את הסינגל "Home". הסינגל הגיע בשיאו למקום ה-90 בבילבורד הוט 100. וזכה בתואר הפלטינה מ-RIAA.

ב-25 בינואר 2019, הלהקה הוציאה את הסינגל "Boom". הסינגל הגיע בשיאו למקום ה-24 במצעד שירי הרוק & האלטרנטיביים. ב-14 ביוני 2019, הלהקה הוציאה את אלבום האולפן השני שלה, *Orion*. האלבום הגיע בשיאו למקום ה-125 בבילבורד 200. ב-16 באוגוסט 2019, הלהקה הוציאה, בשיתוף פעולה עם אילניום את השיר "In Your Arms". השיר הגיע בשיאו למקום ה-30 בניו זילנד ולמקום ה-15 במצעד שירי הדאנס/אלקטרוני.

ב-6 במרץ 2020, הלהקה הוציאה את המיני-אלבום הרביעי שלה, *Belong*. ב-24 בספטמבר 2021, הלהקה הוציאה את אלבום האולפן השלישי שלה, *The Beautiful Liar*. ב-25 באוקטובר 2021, הלהקה התארחה בסינגל "Undeniable" של קייגו. הסינגל הגיע בשיאו למקום השמיני במצעד שירי הדאנס/אלקטרוני וב-VG-lista.

בשנת 2023, סולן הלהקה, סם האריס, שיחק בסרט הדרמה הביוגרפי "Spinning Gold", שם גילם את המוזיקאי פול סטנלי. במהלך שנת 2025 הצטלם האריס לסרטו של רון הווארד "Alone at Dawn" שיוקרן בשנת 2027.  

## פרסים ומועמדויות

## קישורים חיצוניים

* 

## הערות שוליים

קטגוריה:להקות אמריקאיות
קטגוריה:להקות שהוקמו בשנת 2009
חגית אפק

**חגית אפק** (נולדה ב-23 באוקטובר 1971) היא פרופסור במחלקה למדעי כדור הארץ ב.

## ביוגרפיה
אפק נולדה בארצות הברית וגדלה בחיפה. בשנת 1994 סיימה תואר ראשון בכימיה בטכניון ולאחר מכן למדה לתואר שני (שאותו סיימה ב-1997) ודוקטורט במכון ויצמן למדע בהנחייתו של פרופסור דן יקיר. בתואר השני התמקדה בהידרולוגיה. את תואר הדוקטור סיימה בשנת 2003. עבודת הדוקטורט שלה עסקה בפליטת איזופרן מצמחייה.

בשנים 2003–2007 ביצעה פוסט-דוקטורט במכון הטכנולוגי של קליפורניה, וחקרה איזוטופים בהנחיית ג'ון איילר. לאחר הפוסט-דוקטורט כיהנה כחברת סגל באוניברסיטת ייל.

בשנת 2016 חזרה לישראל והצטרפה לסגל האוניברסיטה העברית. המחקר של אפק באוניברסיטה העברית ובאוניברסיטת ייל התמקד בסידן פחמתי וביצירתו. בנוסף על כך, עוסקת במחקר שינוי אקלים גלובלי.

## קישורים חיצוניים

* חגית אפק, באתר האוניברסיטה העברית בירושלים

## הערות שוליים

קטגוריה:בוגרי הטכניון - מכון טכנולוגי לישראל
קטגוריה:בוגרות הטכניון - מכון טכנולוגי לישראל
קטגוריה:בעלות תואר דוקטור ממכון ויצמן למדע
קטגוריה:בעלי תואר דוקטור ממכון ויצמן למדע
קטגוריה:סגל אוניברסיטת ייל
קטגוריה:סגל האוניברסיטה העברית בירושלים: מדעי כדור הארץ
קטגוריה:מדעניות ישראליות
קטגוריה:ישראליות שנולדו ב-1971
קטגוריה:ישראלים שנולדו ב-1971
בוא הביתה (אלבום)

**בוא הביתה** הוא אלבום האולפן השני של שי צברי שיצא ב-10 במאי 2023 בחברת התקליטים נענע דיסק.

## רקע
בפברואר 2021 הוציא צברי את השיר "דע", והכריז כי הוא הסינגל ראשון מתוך האלבום השני העתידי שלו. צברי הלחין את השיר יחד עם אלון לוטרינגר למילותיו של המשורר אבישי חורי. ביוני באותה שנה יצא הסינגל השני "מכור לאהבה" שאותו כתב יחד עם נעם רותם והלחין במשותף עם איתמר ציגלר. הקליפ לשיר שביים רועי ריק, סומן על ידי mako כאחד הקליפים הטובים לשנת תשפ"א.

הסינגל השלישי "בוא הביתה", שיר הנושא של האלבום, יצא באוגוסט 2022 ולווה בקליפ שצולם בשוט בודד. ביימו אותו יאיר מיוחס ורננה רז. בקליפ נראות ידיהם של שישה רקדניות ורקדנים שמניעים אותן על פניו של צברי בהתכתבות עם מילות השיר, על פי כוריאוגרפיה שחיברה רז.

ב-10 במאי 2023 יצא האלבום המלא בשירותי הסטרימינג השונים. לצד שלושת הסינגלים נכללו בו עוד חמישה שירים חדשים שעליהם חתומים מפיקים מוזיקליים שונים, בהם תמיר מוסקט, איתמר ציגלר, אלון לוטרינגר, ריג'וייסר (יוב חבקין), אסף תלמודי ויוגב גלוסמן. את עטיפת האלבום אייר ועיצב דקל חברוני.

בראיון להילה אלפרט הסביר צברי כי האלבום נוצר מתוך מחשבה על שבט:"'דע' הוא שיר חניכה שכתב אבישי חורי והלחנתי עם אלון לוטרינגר לכבוד בר־המצווה של אביתר, הבן הבכור שלי. 'מכור לאהבה' הוא שיר שכתבתי על שוטה השכונה, 'בוא הביתה' הוא שיר נחמה, 'רק הלילה!' הוא שיר חפלה".

## השירים באלבום

## קישורים חיצוניים

## הערות שוליים

קטגוריה:אלבומי חברת נענע דיסק
קטגוריה:אלבומים בעברית
הלל ניומן

**הלל ניומן** (נולד ב-1965) הוא דיפלומט ישראלי. היה שגריר ישראל לאוזבקיסטן וטג'יקיסטן. מאז שנת 2019 מכהן כקונסול ישראל בלוס אנג׳לס. בדצמבר 2024 מונה לשגריר ישראל באוסטרליה.

## ביוגרפיה
ניומן נולד בקייפטאון, דרום אפריקה, ב-1965 וכילד עלה לארץ יחד עם משפחתו, והתגורר בנתניה. שירת כחובש קרבי בצה"ל. הוא בעל תואר דוקטורט בהיסטוריה יהודית ולימודי יהדות מאוניברסיטת בר-אילן. שימש כמרצה ללימודי יהדות גם בישראל וגם באוניברסיטת בוסטון.

במשרד החוץ החל לשרת ב-1998. בשנת 2008 מונה לשגריר ישראל לאוזבקיסטן וטג'יקיסטן, ובשנת 2019 מונה לקונסול הכללי בלוס אנג׳לס.

היה יועץ מדיני לשלושה שרי חוץ, כמו גם יועץ מדיני ליובל רותם בעת שזה כיהן מנכ"ל משרד החוץ.

### חיים אישיים
ניומן מתגורר בירושלים, נשוי לאיילה ואב לבן.

## פרסומים נבחרים
* Proximity to Power and Jewish Sectarian Groups of the Ancient Period, הוצאת בריל
* מאמריו באתר Jewish Journal

## קישורים חיצוניים

* 
* 
* 
* הלל ניומן, באתר הקונסוליה הישראלית בלוס אנג׳לס
* 

## הערות שוליים

קטגוריה:עובדי משרד החוץ
קטגוריה:שגרירי ישראל
קטגוריה:שגרירי ישראל באוזבקיסטן
קטגוריה:טג'יקיסטן: יחסי חוץ
קטגוריה:בוגרי אוניברסיטת בר-אילן
קטגוריה:קונסולי ישראל בלוס אנג'לס
קטגוריה:ישראלים שנולדו ב-1965
רישארד ואלבסקי

**רישארד ואלבסקי** (בפולנית: **Ryszard Walewski**; 1906 – 1971) היה רופא, סופר והיסטוריון ישראלי ממוצא פולני ניצול שואה שלחם במרד גטו ורשה.

## ביוגרפיה
בשנת 1926 סיים ואלבסקי את לימודי התיכון בגימנסיה היהודית לבנים, והחל ללמוד בפקולטה לפילוסופיה באוניברסיטת ורשה. בשנים 1930–1931 שירת בצבא, וב-30 ביוני 1932 קיבל תואר שני בהיסטוריה. בשנת 1933 התקבל לפקלוטה לרפואה שבאוניברסיטה, אך בסוף למד במכון הרפואי הממלכתי בעיר לבוב, שם קיבל תעודה בתחום ב-1940.

### בשואה
ואלבסקי שהה בלבוב עבור לימודיו כאשר פלש הרייך השלישי לפולין בספטמבר 1939. העיר נכבשה בידי ברית המועצות, ובתחילת מאי חזר לוורשה שם התגוררה משפחתו. בחודש דצמבר נלקחו לגטו בעיר, ושם שימש כרופא.

אף שדגל בעמדות שמאל רדיקליות, כאשר ביקש להצטרף לאי"ל (הארגון היהודי הלוחם), המחתרת היהודית בגטו שזוהתה עם הצד השמאלי במפה הפוליטית ועם הסוציאליזם, סורב. על כן פנה לארגון אצ"י (הארגון היהודי הלוחם), שמזוהה היה עם בית"ר והתנועה הרוויזיוניסטית. הוא לחם במסגרת מרד גטו ורשה, והיה מניצולי השואה הבודדים מארגונו. במשך כחודשיים המשיך להסתתר בין החורבות, וביולי 1943 יצא מן הגטו והתחבא בצד הארי של העיר. בשנת 1944 נטל חלק במרד ורשה שנכשל במהרה.

### לאחר השואה
לאחר תום המלחמה הצטרף ואלבסקי למפלגת הפועלים הפולנית, ובשנת 1949 למפלגת הפועלים המאוחדת הפולנית, אשר תפסה את השלטון במדינה. באותה התקופה עבד במשרד לביטחון פנים, ובהמשך כראש מחלקת הרפואה והתברואה בבתי הסוהר. ב-1951 העיד במשפטו של מחסל גטו ורשה, הגנרל יירגן שטרופ, שהוצא להורג כשנה לאחר מכן.

בנובמבר 1957 עלה לארץ ישראל, והתגורר ברמת אביב. הוא עבד כרופא, תחילה בבאר יעקב ואחר כך ברמת אביב. הוא פעל רבות להנצחת קורבנות השואה, ופרסם בין היתר מאמרים שהוקדשו לנספי הקהילה היהודית בעיתונים מעריב ועל המשמר, עד לפטירתו בשנת 1971. חמש שנים לאחר מותו, בשנת 1976, יצא לאור ספרו 'יורק' – אוסף זכרונות שכתב עוד בחייו אשר הוקדשו לחברו הטוב יורק פלונסקי ולמורדים נוספים מגטו ורשה, בהוצאת מורשת - בית עדות ע"ש מרדכי אנילביץ'.

## קישורים חיצוניים
*רישארד ואלבסקי בארכיון מורשת - בית עדות ע"ש מרדכי אנילביץ'.
* עמוד הספר 'יורק' באתר 'Tania Ksiazka.pl' (פולנית)

## לקריאה נוספת
* קטעים מיומנו של רישארד ואלבסקי ערב פרוץ מרד גטו ורשה, באתר של חיים לזר-ליטאי.

## הערות שוליים

קטגוריה:אסירים בגטו ורשה
קטגוריה:רופאים ישראלים
קטגוריה:ישראלים ילידי פולין
קטגוריה:עולים בשנות ה-1950
קטגוריה:לוחמי מרד גטו ורשה
קטגוריה:בוגרי אוניברסיטת ורשה
קטגוריה:ישראלים שנולדו ב-1906
קטגוריה:ישראלים שנפטרו ב-1971
בנות הזוג של מלכי בריטניה

המושגים **בת הזוג המלכותית** או **בן הזוג המלכותי** (באנגלית: **Royal consort**, לכל המגדרים) מתייחסים לאנשים הנשואים למונרכים הבריטיים. כאשר בת הזוג המלכותית היא אישה, היא נקראת גם מלכה רעיה (Queen consort), אך אין לבלבל בין תואר זה לבין מלכה מושלת , שכן האחרונה היא מונרכית בזכות עצמה. המלכה הרעיה הנוכחית של בריטניה היא המלכה קמילה, רעייתו של המלך צ'ארלס השלישי.

לבני הזוג של מלכי בריטניה אין ולא היו מעמד חוקתי או סמכות שלטונית, אך לרבים מהם הייתה השפעה מרובה. מאז האיחוד של 1707, שאיחד בין כתרי אנגליה וסקוטלנד ובכך יצר את המלוכה הבריטית, כיהנו בתפקיד 11 בני ובנות זוג מלכותיים, שמונה נשים ושלושה גברים.

האדם שכיהן כבן הזוג המלכותי במשך התקופה הארוכה ביותר הוא הנסיך פיליפ, דוכס אדינבורו, שכיהן בתפקיד 69 שנים ו-62 יום.

## התואר
### כאשר בת הזוג היא אישה
תוארה של רעייתו של מונרך מכהן הוא בדרך כלל "הוד מלכותה המלכה" (Her Majesty The Queen), או "הוד מלכותה, המלכה [שם פרטי]", והפנייה אליה הוא "הוד מלכותה" (Her Majesty) או "הוד מלכותך" (Your Majesty, כאשר הפנייה היא אליה ישירות).

### כאשר בן הזוג הוא גבר
תוארו של בן זוגה של מלכה מושלת הוא בהתאם לתואר שניתן לו עם נישואיו, או קודם להם. הוא לא חולק באופן אוטומטי את התארים, את צורת הפנייה ואת הכיבודים של רעייתו.
* הנסיך ג'ורג' מדנמרק, בעלה של המלכה אן, מעולם לא קיבל תואר רשמי כבן זוג של המלכה, אך בשנת 1689 הוענק לו תואר האצולה דוכס קמברלנד.
* הנסיך אלברט מסקסה-קובורג-גותה, בעלה של המלכה ויקטוריה, לא זכה בתואר אצולה בריטי, אך ב-25 ביוני 1857 הוענק לו התואר "נסיך בן זוג" , ובכך הוא היה לבן הזוג המלכותי היחידי בממלכה המאוחדת או בממלכות שקדמו לה שהחזיק בתואר זה באופן רשמי. ויקטוריה קיוותה שהוא יוכתר כמלך (King consort), אך ממשלת בריטניה לא אפשרה זאת.
* לנסיך פיליפ מיוון ודנמרק, בעלה של המלכה אליזבת השנייה, הוענק בשנת 1947 התואר דוכס אדינבורו, וב-1957 הוא היה לנסיך הממלכה המאוחדת (Prince of the United Kingdom).

## רשימה

## יוצאים מן הכלל
לא כל בנות זוגם של המונרכים הבריטים היו מלכות רעיות, שכן חלקן נפטרו או התגרשו לפני עליית בעליהן לכס המלוכה, או שהן נישאו לאחר הוויתור על הכתר. מקרים אלו כללו:
* סופיה דורותיאה, דוכסית בראונשווייג-צלה, רעייתו של נסיך בראונשווייג-לינבורג (לימים המלך ג'ורג' הראשון), נישאה לו ב-22 בנובמבר 1682, התגרשה ממנו ב-28 בדצמבר 1694, ונפטרה ב-13 בנובמבר 1726. ג'ורג' הראשון עצמו עלה לכס המלוכה ב-1 באוגוסט 1714.
* קרולינה מבראונשווייג-וולפנביטל, נפרדה מבעלה ג'ורג' הרביעי טרם עלייתו לכס המלכות, הפכה למלכה רעייה מתוקף החוק, אך לא היה לה שום מעמד בחצר המלכות, ונאסר עליה להיות נוכחת בטקס ההכתרה שלו ולהיות מוכתרת כמלכה.
* ווליס סימפסון, רעייתו של אדוארד, דוכס וינדזור (קודם לכן המלך אדוארד השמיני), נישאה לו ב-3 ביוני 1937, כחצי שנה לאחר ויתורו על הכתר ב-11 בדצמבר 1936, היא התאלמנה ממנו ב-28 במאי 1972, ונפטרה ב-24 באפריל 1986.
* ליידי דיאנה ספנסר, רעייתו של צ'ארלס, נסיך ויילס (לימים המלך צ'ארלס השלישי), נישאה לו ב-29 ביולי 1981, התגרשה ממנו ב-28 באוגוסט 1996, ונהרגה בתאונה ב-31 באוגוסט 1997. צ'ארלס השלישי עלה כאמור לכס המלכות 25 שנים לאחר מכן.

רק ג'ורג' הראשון ואדוארד השמיני לא היו נשואים במשך כל תקופות מלכותם.

## הערות שוליים

*
קהילת יהודי סלישץ'

קהילת יהודי הכפר **[קליין סלישץ']** (ביידיש: סעלישטץ, סעליץ', סעלישטש) התקיימה ביישוב Siedliszcze Male במחוז ווהלין שבשטח אוקראינה כיום. סלישץ' הייתה מושבה חקלאית יהודית דרומית מזרחית לקוסטופול. ב-1921 התגוררו בסלישטץ' 996 תושבים, מהם 663 יהודים. הקהילה התקיימה עד להשמדתה בשואה בשנים 1942–1945. קליין סלישץ' אינה העיירה האוקראינית וינוהרדיב שכונתה ביידיש סעליש, ואינה העיירה שיידלישצ'ה בפולין (בפולנית: Siedliszcze; ביידיש: שעדלישטשע).

## תולדות הקהילה
סלישץ' נוסדה בשנת 1851 על קרקע שנרכשה מבעל האחוזה פרושינסקי. נקנו אז 670 דיסיאטינות (6,800 דונם בערך) באמצעות מתווך יהודי בשם מיכאל ליטבק, שרשם את האדמה על שמו. דבר זה הביא להתדיינויות ממושכות בבתי משפט עד שהוסדר העניין והחלקות נרשמו על שם המתיישבים.

בשנת 1897 ישבו בסלישץ' 598 יהודים ו-30 לא יהודים. ברשות החקלאים היהודים היו אז 535 דיסיאטינות (5,500 דונם בערך). כבר אז הייתה החקלאות עיסוק משני, ורבים התפרנסו ממלאכות כגון נגרות ובנאות בערים ובעיירות הסמוכות. בראשית המאה ה-20 התפרנסו מחקלאות רק 200 נפשות. על פי מיפקד שנערך בשנת 1921 התגוררו בסלישץ' 996 תושבים, מהם 663 יהודים. באמצע שנות השלושים התגוררו במקום בערך 120 משפחות יהודיות.

הקרקע הדלה והקשיים שנתקלו בהם המתיישבים בפיתוח המשק גרמו לכך שכמעט מחצית מן האדמות שנרכשו בזמנו נמכרו. גודל המשקים היה בין 20 ל-115 דונם. בעזרת חברת "אורט" נעשה ניסיון לפתח את ענף החלב בצורה קואופרטיבית, אך הדבר הצליח רק בחלקו (למשל, נעשה ניסיון לייצר גבינות קשות, אך הוא נכשל). לרוב היהודים היו מקורות פרנסה אחרים. בידיהם היו 12 חנויות ו-3 איטליזים. אחרים עסקו במלאכות והיו ביניהם 10 חייטים, 8 צבעים 4 נגרים, 4 בנאים, 2 נפחים ו-2 סנדלרים.

בין שתי המלחמות נכללה סלישץ' בנפת קוסטופול ויהודיה השתייכו לקהילת קוסטופול. בשנת 1928 נבחרו מטעמה 5 יהודים שייצגו אותה במועצת הקהילייה. נציג אחד מטעמה ייצג את יהודיה בהנהגת הקהילה בקוסטופול. במקום היו בנק קואופרטיבי מיסודו של "אורט", שסייע בידי החקלאים, וכן בית ספר יסודי פולני ממלכתי. מלבד זאת היו בעיירה שני בתי מדרש.

## אישים מרכזיים בתולדות הקהילה
יעקב לידרמן היה ראש הקהילה - "סולטס" מ-1922 עד סוף השלטון הפולני 1939

## גורל יהודי הקהילה בשואה
סלישץ' נכבשה בידי בצבא הגרמני בראשית יולי 1941. על יהודי המקום הוטלו גזירות, משק החי והציוד החקלאי הוחרמו. בי"ג באלול תש"ב (26 באוגוסט 1942) נרצחו כ-500 יהודים, ובהם תושביה היהודים של סלישץ', בקרבת קוסטופול. כ-20 איש ניצלו לאחר שברחו ליערות. סלישץ' שוחררה בידי הצבא האדום בסוף ינואר 1944.

## הנצחת הקהילה
חברי הקהילה ששרדו את השואה הקימו לזכר הנספים מצבת זיכרון בבית העלמין בחולון.
## קריאה נוספת
* “Male Siedliszcze,” [in:] *The Encyclopedia of Jewish Life Before and During the Holocaust*, eds. S. Spector, G. Wigoder, vol. 2: K–Sered, New York 2001, p. 789.
* A.I. Kruglov, “Maloye Selishcha,” [in:] *Holokost na teritoryi SSSR: entsiklopedya*, ed. I.A. Altman, Moskva 2009, p. 563.
## קישורים חיצוניים
* סלישץ' זוטא באתר האיגוד העולמי של יוצאי ווהלין בישראל
* אנדרטת המצבה לזכר קהילת קליין סעלישטץ
* העיירה קליין סלישץ' שאיננה עוד (מאת משה גליקמן, פייסבוק)
* מידע על יהודי היישוב

## הערות שוליים

סלישץ'
סלישץ'
סטיבן סאנצ'ז

**סטיבן כריסטופר סאנצ'ז** (באנגלית: **Stephen Christopher Sanchez**; נולד ב-3 בנובמבר 2002) הוא זמר-יוצר אמריקאי. באוקטובר 2021 סאנצ'ז הוציא את המיני-אלבום הראשון שלו, *What Was, Not Now* . בספטמבר 2021, סאנצ'ז הוציא את הסינגל "Until I Found You", שהגיע למקום ה-23 בבילבורד הוט 100 ולמקום ה-16 במצעד הסינגלים הבריטי.

## קריירה
ביוני 2020, סאנצ'ז פרסם גרסת כיסוי של "Cigarette Daydreams" של Cage The Elephant בטיקטוק ובנה קהל באמצעות זרם קבוע של תוכן, ומשך למעלה מ-122.1 אלף עוקבים בפלטפורמה.

לאחר ששיתף קטע מ"Lady by the Sea", הזמר והיוצר ג'רמי צוקר הושיט יד והציע להפיק את הגרסה הרשמית של השיר, שיצאה ביולי 2020; כתוצאה מכך סאנצ'ז חתם על חוזה עם ריפבליק רקורדס. סאנצ'ז עבד עם המפיק איאן פיצ'וק על המיני אלבום הראשון שלו, *What Was, Not Now*, שיצא באוקטובר 2021.

בנובמבר 2022, הוא הוציא סינגל עם אש, ששמו "Missing You".

בינואר 2023, הוא הוציא סינגל בשם "Evangeline" שהחל את מסע השיווק של סיבוב ההופעות העתידי שלו.

סאנצ'ז הופיע בתוכנית האירוח של ג'ימי פאלון כדי לקדם את השיר החדש ואת סיבוב ההופעות שלו. סאנצ'ז ביצע את השיר שלו "Evangeline" בתוכנית. 

באפריל 2023, סאנצ'ז הוציא את הסינגל הבא שלו, "Only Girl", אותו ביצע במהלך סיבוב ההופעות הראשון שלו בארצות הברית. ב-3 באוגוסט הוציא את הסינגל "Be More".

## דיסקוגרפיה
### מיני אלבומים
* 2021: *What Was, Not Now*
* 2022: *Easy on My Eyes*

### סינגלים
* 2020: "Lady by the Sea"
* 2021: "Kayla"
* 2021: "Until I Found You"
* 2022: "2000 Miles"
* 2022: "Missing You"
* 2023: "Evangeline"
* 2023: "Only Girl"
* 2023: "Be More"

## פרסים ומועמדויות

## קישורים חיצוניים

* 

## הערות שוליים

קטגוריה:טיקטוקרים אמריקאים
קטגוריה:אמני ריפבליק רקורדס
קטגוריה:אמריקאים שנולדו ב-2002
איוון קורנחו

**איבן קורנחו** (באנגלית: **Ivan Cornejo**; נולד ב-2004 בריברסייד, קליפורניה) הוא זמר-יוצר מוזיקה מקסיקנית אזורית אמריקאי.
## קריירה
אלבום הבכורה של קורנג'ו, *Alma Vacia*, הגיע למקום השני במצעד האלבומים המקסיקניים האזוריים של בילבורד בארצות הברית ולמקום השביעי במצעד האלבומים הלטיניים. האלבום מכר 7,000 יחידות שקולות לאלבומים והגיע למקום ה-156 במצעד בילבורד 200, ונשאר בעשירייה הפותחת של מצעד האלבומים המקסיקנים האזוריים במשך 35 שבועות. כתיבת השירים שלו אפשרו לו להגיע לפסגת מצעד כותבי השירים הלטיניים *של* בילבורד באוקטובר 2021. *Alma Vacia* הוכתר כאחד האלבומים הטובים ביותר של 2021 על ידי "הניו יורק טיימס". הסינגל "Está Danada", הפך לוויראלי בטיקטוק בספטמבר 2021. הוא הגיע למקום ה-61 במצעד הבילבורד הוט 100, השיר המקסיקני האזורי השני במצעד ההוט 100.

אלבום האולפן השני שלו, *Dañado*, הגיע למקום הראשון במצעד האלבומים המקסיקנים האזוריים ביוני 2022. האלבום מכר 8,000 יחידות שוות ערך לאלבומים, עם 11.9 מיליון השמעות של שירי האלבום, בעוד שהוא הגיע למקום הרביעי במצעד האלבומים הלטיניים. האלבום גם הגיע למקום ה-28 במצעד בילבורד 200. נכון לחודש מאי 2023, הוא צבר כ-1.1 מיליארד השמעות בפלטפורמות הסטרימינג.

ב-19 ביולי 2024 הוציא לאור אל אלבומו השלישי, *Mirada*.

## דיסקוגרפיה

* 2021: *Alma Vacía*
* 2022: *Dañado*
* 2024: *Mirada*

## פרסים ומועמדויות

## קישורים חיצוניים
* 


* 
* 
* 


## הערות שוליים

קטגוריה:אמריקאים ילידי קליפורניה
קטגוריה:מוזיקאים אמריקאים
קטגוריה:זמרים אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-2004
אובדנות בצה"ל

**[[אובדנות]] ב[[צבא הגנה לישראל]]** היא תופעה של אובדנות המתרחשת במסגרת השירות הצבאי. התאבדות נחשבת לאחת מסיבות המוות הנפוצות של חיילים.

## סטטיסטיקה של התופעה
מספר החיילים המתאבדים מדי שנה:
* בשנת 2005 התאבדו 36 חיילים.
* בשנת 2006 התאבדו 28 חיילים.
* בשנת 2007 התאבדו 18 חיילים.
* בשנת 2008 התאבדו 22 חיילים.
* בשנת 2009 התאבדו 21 חיילים.
* בשנת 2010 התאבדו 28 חיילים.
* בשנת 2011 התאבדו 21 חיילים.
* בשנת 2012 התאבדו 14 חיילים.
* בשנת 2013 התאבדו 6 חיילים.
* בשנת 2014 התאבדו 15 חיילים.
* בשנת 2015 התאבדו 13 חיילים.
* בשנת 2016 התאבדו 15 חיילים.
* בשנת 2017 התאבדו 16 חיילים.
* בשנת 2018 התאבדו 9 חיילים.
* בשנת 2019 התאבדו 12 חיילים.
* בשנת 2020 התאבדו 9 חיילים.
* בשנת 2021 התאבדו 11 חיילים.
* בשנת 2022 התאבדו 14 חיילים.
* בשנת 2023 התאבדו 17 חיילים.
* בשנת 2024 התאבדו 21 חיילים.
* בשנת 2025 התאבדו 21 חיילים.

בשנת 2022 שליש ממקרי המוות של חיילים בצה"ל נבעו מהתאבדות. באותה השנה התקבלו בעמותת ער"ן כ-600 פניות שכללו כוונות אובדניות.

## מחקר
לפי מרכז המחקר והמידע של הכנסת, בשנים 2007–2012 מספר החיילים שהתאבדו גדול מפי-שמונה ממספר החיילות שהתאבדו. 84% מההתאבדויות בוצעו בירייה, לעומת 13% בתלייה. 82% מהמתאבדים בשנים אלו היו בשירות החובה, ורוב החיילים שהתאבדו לא שירתו בתפקידי לחימה. אין נתונים על ניסיונות להתאבדות בשנים אלו.

בעבר, רק 10% מכלל החיילים שהתאבדו היו מוכרים למערך בריאות הנפש, ואילו בשנים האחרונות 60% ל-70% מכלל החיילים שהתאבדו מוכרים לגורמי בריאות הנפש השונים. מחקר של ד"ר ירדן קציר מ-2005 מעיד כי שיא הנטיות האובדניות הן במהלך הטירונות (במיוחד באמצעה), זאת בשל הלחץ וקשיי ההסתגלות שמאפיינים את שלב זה בשירות, לעומת שלבים מאוחרים יותר.

## נהלים
טיפול החירום בחייל אובדני מוגדר בפקודת מטכ"ל 33.0219. לפי פקודה זו, לחייל אובדני בסיכון מיידי יילקח הנשק, והוא יימצא בהשגחה של חיילים לכל הפחות מדרגתו, בעדיפות לקצינים או חוגרים בשירות קבע. על המשגיחים לא להחזיק נשק טעון, ונשקו של החייל יוחזר אליו רק באישור של קצין בדרגת סגן-אלוף ומעלה לפי חוות דעת של גורם בריאות הנפש. ההשגחה תהיה עד טיפול של גורם מקצועי. אם החייל האובדני שבסיכון אינו נמצא ביחידתו, הצבא ייעזר בחיל המשטרה הצבאית ובפסיכיאטרים המחוזיים. לפי נוהלי הסתדרות הפסיכולוגים בישראל וחוק זכויות החולה, פסיכולוג קליני אזרחי חיצוני המטפל בחייל יכול לעדכן את הצבא במידע על החייל המטופל – זאת ללא חיסיון רפואי. לפי חוק כלי הירייה, פסיכולוג החושש שהחייל המטופל עלול לפגוע בעצמו ומחזיק נשק - מחויבותו להודיע למשרד הבריאות שיעדכן את צה"ל.

## ראו גם
* בריאות הנפש בצה"ל
* מתאבדים: אנשי צבא ישראלים
## הערות שוליים

קטגוריה:ישראל: בריאות הנפש
קטגוריה:ישראל: רפואה צבאית
קטגוריה:התאבדות
הברבור

**הברבור** (באנגלית: **The Swan**) הוא סרט קולנוע אמריקאי מסוגת דרמה רומנטית משנת 1956 בבימויו של צ'ארלס וידור, עם גרייס קלי, לואי ז'ורדן ואלק גינס בתפקידים הראשיים.

התסריט מבוסס על המחזה "הברבור" (A Hattyú) של פרנץ מולנר משנת 1914 בהשראתו הופקו שני סרטים אילמים בשנים 1925 ו-1930.

הצילומים נערכו באחוזת בילטמור בקרוליינה הצפונית.

## תקציר העלילה
שנת 1910 בממלכה במרכז אירופה. הנסיכה אלכסנדרה (גרייס קלי), גרה עם אמה הנסיכה ביאטריקס (ג'סי דויס לנדס), דודה הכומר קרל (בריאן ארנה) דודתה של ביאטריקס סימפורוזה (אסתל וינווד) ושני אחיה הקטנים, אלכסנדר וארסן.

בנוסף להם מתגורר בארמון גם ד"ר ניקולס אגי (לואי ז'ורדן) שמשמש כמורה לשני הבנים וכמדריך סיף של אלכסנדרה.

זכויות המלוכה של המשפחה נשללו בשעתו על ידי נפוליאון וכעת מתרגשת ביאטריקס מבואו של יורש העצר הנסיך אלברט (אלק גינס) בתקווה שיכיר ויישא לאישה את אלכסנדרה והמשפחה תחזור לכס המלוכה.

אלברט הוא מבוגר יחסית ופחות נאה ומושך מניקולס. הנסיכה אלכסנדרה מנסה למשוך את תשומת לבו אך הוא אדיש, ישן עד מאוחר, ומבלה יותר עם הבנים במשחק כדורגל.

ביאטריקס מחליטה לגרום לאלברט לקנא ומזמינה את ניקולס לנשף גדול עם אלברט למרות שאינו שייך למעמד האצולה.

אלכסנדרה וניקולס רוקדים בנשף ומתקרבים זה לזו כשהם רוקדים בנשף. לאלברט לא אכפת והוא ניגש לתזמורת ומלווה אותה בקונטרבס.

מאוחר יותר, ניקולס מגלה לאלכסנדרה מה הוא מרגיש כלפיה. היא אומרת לו שהכל היה תכסיס לגרום לאלברט להציע לה נישואין והיא חשדה שהוא מרגיש כך. היא מבינה שיש לה כמה רגשות כלפיו, אבל הוא מסרב לה. אלברט בא לגלות על המצב הזה וקצת נדהם. אלברט וניקולס מחליפים עלבונות. ניקולס מחליט לעזוב למחרת בבוקר.

אלכסנדרה, המומה ממה שקרה, מעדיפה את המורה הצעיר והשרמנטי על הנסיך המבוגר והיבשושי ומנסה לעזוב אתו, אך ניקולס מסרב לה שוב.

אמו של אלברט, המלכה דומיניקה (אגנס מורהד), מופיעה ונדהמת למשמע הסיפור כולו. אלברט נותן את ברכתו לזוג ואומר שכשיהפוך למלך, הוא יאפשר להם לחזור לארץ. עם זאת, ניקולס בסופו של דבר עוזב את האחוזה ללא אלכסנדרה.

אלברט מנסה לנחם את אלכסנדרה בכך שהוא אומר לה שהיא כמו ברבור: על המים היא נראית שלווה, אבל ביבשה היא יותר כמו אווזה. אלכסנדרה מבינה שאין לה ברירה. היא ואלברט משלבים ידיים וצועדים לפגישה עם המלכה.

## צוות השחקנים

## קישורים חיצוניים

*קדימון לברבור, באתר יוטיוב
*סצנת הנשף, באתר יוטיוב
*המשך סצנת הנשף, באתר יוטיוב
*מפגש אלכסנרה והפרופסור, באתר יוטיוב
*סצנת הסיום - גרייס קלי ואלק גינס, באתר יוטיוב
*הברבור, באתר TCM

קטגוריה:סרטי 1956
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי מטרו גולדווין מאייר
קטגוריה:סרטי דרמה רומנטית
קטגוריה:סרטי גרייס קלי
קטגוריה:סרטי צ'ארלס וידור
פואנטס

**פואנטס** (Fuentes) הוא שם משפחה שמקורו בספרדית ומשמעותו מעיין.

קטגוריה:שמות משפחה ספרדיים
ז'ורדי אמאט

**ז'ורדי אמאט מאס** (בקטלאנית: **Jordi Amat Maas**; נולד ב-21 במרץ 1992) הוא כדורגלן ספרדי-אינדונזי המשחק בעמדת הבלם בג'והור דארול תעזים.

## קריירת מועדונים
אמאט התחיל את הקריירה שלו במחלקת הנוער של אספניול אליה הצטרף בגיל שבע. בגיל 17 הצטרף לקבוצת המילואים של המועדון. ב-24 בינואר 2010 ערך את הופעת הבכורה שלו בקבוצה הבוגרת בתיקו 1-1 נגד מיורקה במסגרת הלה ליגה. בעונת 2010/2011 רשם 26 הופעות בליגה, אך שנה לאחר מכן מיעט לשחק.

בקיץ  הושאל לראיו ואיקאנו עד לסיום העונה. ב-24 בפברואר 2013 הבקיע את שער הבכורה שלו בקבוצה בבעיטה מ-50 מטר בהפסד 2-1 לריאל ואיאדוליד.

ב-27 ביוני 2013 חתם לארבע שנים בסוונסי סיטי מהפרמייר ליג תמורת 2.5 מיליון פאונד. ב-1 באוגוסט ערך את הופעת הבכורה שלו בקבוצה בניצחון 0-4 נגד מאלמה במסגרת מוקדמות הליגה האירופית. ב-11 במרץ 2015 האריך את חוזהו בקבוצה עד לשנת . ב-7 ביולי 2017 הושאל לריאל בטיס עד לסיום העונה.

ב-9 באוגוסט 2018 חזר לקדנציה שנייה בראיו ואיקאנו. ב-1 באוגוסט 2019 הושאל לאויפן מליגת העל הבלגית.

ב-29 ביוני 2022 חתם בג'והור דארול תעזים מליגת העל המלזית. ב-19 באוגוסט ערך את הופעת הבכורה שלו בקבוצה בהפסד 5-0 לאורווה רד דיימנודס במסגרת שמינית גמר ליגת האלופות.

## קריירה בינלאומית
בצעירותו, אמאט שיחק בכל הנבחרות הצעירות של ספרד ובנוסף רשם מספר הופעות בנבחרת קטלוניה שאינה חברה בפיפ"א.

בזכות סבתו שנולדה במקאסאר שבאינדונזיה, אמאט קיבל אזרחות מקומית בנובמבר . ב-23 בדצמבר ערך את הופעת הבכורה שלו בנבחרת אינדונזיה בניצחון 1-2 נגד . ב-28 במרץ 2023 הבקיע את שער הבכורה שלו בנבחרת בתיקו 2-2 נגד .

נכלל בסגל נבחרת אינדונזיה לטורניר גביע אסיה 2023.

## תארים
; ג'והור דארול טעזים
*גביע ה-FA המלזי: 
*הגביע המלזי: 

## קישורים חיצוניים

## הערות שוליים

קטגוריה:כדורגלנים קטלאנים
קטגוריה:כדורגלנים ספרדים
קטגוריה:כדורגלנים אינדונזים
קטגוריה:בלמי כדורגל קטלאנים
קטגוריה:בלמי כדורגל ספרדים
קטגוריה:בלמי כדורגל אינדונזים
קטגוריה:כדורגלני אספניול
קטגוריה:כדורגלני ראיו ואייקאנו
קטגוריה:כדורגלני סוונזי סיטי
קטגוריה:כדורגלני ריאל בטיס
קטגוריה:כדורגלני אויפן
קטגוריה:כדורגלני ג'והור דארול תעזים
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:ספורטאים ספרדים באנגליה
קטגוריה:ספורטאים זרים באנגליה
קטגוריה:ספורטאים זרים בבלגיה
קטגוריה:ספורטאים זרים במלזיה
קטגוריה:ספרדים שנולדו ב-1992
מוד ויניפרד שרווד

**מוד ויניפרד קימבל שרווד** (באנגלית: **Maud Winifred Kimbell Sherwood**; 22 בדצמבר 1880 – 1 בדצמבר 1956) הייתה אמנית ניו זילנדית בולטת, שהציגה באקדמיה לאמנויות יפות של ניו זילנד, באקדמיה המלכותית לאמנויות, בלונדון ובסלון פריז.

## ביוגרפיה
קימבל נולדה בדנידין, אוטגו, ניו זילנד ב-1880. בשנות ה-90 עברה משפחתה לולינגטון. היא למדה אמנות במכללה הטכנית של ולינגטון ולמדה אצל ג'יימס נירן, מולי טריפ ומייבל היל.

קימבל נסעה ולמדה באירופה מ-1911 עד 1913. עם עזיבתה את אירופה התיישבה באוסטרליה.
ממוזער|268x268 פיקסלים|הדוגמנית
בשנת 1917 היא נישאה לאפרד צ'ארלס שרווד ממנו התגרשה בשנת 1922. בשנת 1925 היא חזרה לניו זילנד, וחזרה לאירופה בשנת 1926 שם שהתה והציגה במשך שבע שנים, כולל ותערוכה באקדמיה המלכותית לאמנויות .

שרווד חזרה לאוסטרליה ב-1933, שם זכתה במדליית ההכתרה ב-1937 ובמדליית 150 שנה לתערוכת אוסטרליה ב-1938.

היא הייתה חברה באגודת האמנים בסידני.

היא נפטרה ב-1 בדצמבר 1956 בקטומבה, אוסטרליה.

אוספים ציבוריים בניו זילנד ובאוסטרליה מחזיקים בציוריה.

## קישורים חיצוניים

## הערות שוליים

קטגוריה:ציירות ניו זילנדיות
קטגוריה:ילידי 1880
קטגוריה:נפטרים ב-1956
ג'ון קווינטון פרינגל

**ג'ון קווינטון פרינגל** (באנגלית: **John Quinton Pringle**; 13 בדצמבר 1864 – 25 באפריל 1925) היה צייר סקוטי, שמזוהה עם "נערי גלאזגו".

## ביוגרפיה
פרינגל נולד לעובד רכבת בדניסטון, גלאזגו. אף שהמשפחה עברה לזמן קצר (1869 עד 1874) ללנגבנק ברנפרושייר הסמוכה (שם מונה אביו למנהל התחנה), ג'ון קיבל את השכלתו בגלאזגו ואחר כך התגורר זמן מה במאוקינפאולד רואד, טולקרוס.

הוא עזב את בית הספר ב-1876 ולמד אצל אופטיקאי. עשרים שנה מאוחר יותר הוא הקים עסק בעצמו, והציע תיקונים אופטיים וחשמליים בחנות שלו ליד גלאזגו קרוס. זו הייתה חנות מפורסמת בניהול כאוטי, אבל פרינגל החזיק אותה כעסק לצד האהבה שלו לציור במשך יותר מ-20 שנה.

בינתיים, הוא רדף אחרי ייעודיו בציור. פרינגל השתתף בשיעורי ערב ושבת בבוקר (במקביל עם צ'ארלס רני מקינטוש) בין 1883 ל-1888. בשנת 1901 הוא זכה במדליית זהב עבור רישום מהחיים בתחרות הלאומית של דרום קנזינגטון.

## יצירה
פרינגל השאיר כ-100 עבודות. רבות מהן בצבעי שמן על בד בקנה מידה קטן, כאשר הנושאים כוללים לעיתים קרובות את משפחתו, חבריו או הסביבה המקומית שלו. הוא לא צייר בשמנים בין השנים 1911 ל-1921. פרינגל ביקר בנורמנדי ב-1910 ובילה כמה קיצים באי השטלנדי וולסיי. בשני המקרים הוא הפיק מגוון של ציורי ים או נופים, ולעיתים קרובות התנסה באפקטים ציוריים. מאוחר יותר הוא הפיק פורטרטים (לעיתים קרובות מיניאטורות) בהזמנה, חלקם נמצאים במוזיאון ויקטוריה ואלברט, לונדון.

פרינגל הושפע מהצייר הצרפתי ז'ול בסטיאן-לפאז', שציוריו הוצגו בגלאזגו, יחד עם ציירים צרפתים אחרים, במהלך שנות ה-80. הוא הושפע בצורה ברורה בטכניקה, אם כי יישם אותה בנושאים מקומיים. בעבודות מאוחרות יותר הוא השתמש בצבע מומס בטרפנטין ומרח אותו בתנועות קצרות באמצעות מברשת מרובעת. לוח הצבעים שלו בכל ציור היה מוגבל אך אינטנסיבי - הטכניקה שלו נתנה לעיתים קרובות אפקט זוהר או מנצנץ.

הוא הציג בתערוכת הזצסיון הווינאי ב-1902 ובגלריה לאמנות וייטצ'אפל, לונדון, ב-1914.

תערוכת מאה התקיימה על ידי גלריה לאמנות קלווינגרוב, גלאזגו ב-1964.

פרינגל נפטר באיסט קילברייד ב-25 באפריל 1925.

## גלריה

File:Boy in a Blue Hat by John Quinton Pringle.JPG|נער עם כובע
File:Muslin Street, Bridgeton, Glasgow by John Quinton Pringle (detail).jpg|רחוב בעיירה ברידג'טאון
File:John Quinton Pringle - Still Life with the Head of Dante.jpg|טבע דומם


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1864
קטגוריה:בריטים שנפטרו ב-1925
דניאל אדלמן

**דניאל אית'ן אדלמן** (באנגלית: **Daniel Ethan Edelman**; נולד ב-28 באפריל 2003 בוורן שבניו ג'רזי, ארצות הברית) הוא כדורגלן אמריקאי-יהודי המשחק בעמדת הקשר האחורי בקבוצת ניו יורק רד בולס מה-MLS.

## קריירת מועדונים
אדלמן גדל באקדמיה של PDA. בשנת 2020 עבר למחלקת הנוער של ניו יורק רד בולס, ובאותה שנה החל לשחק בקבוצת המילואים של המועדון. ב-27 בפברואר 2022 ערך את הופעת הבכורה שלו בקבוצה הראשונה של המועדון, בניצחון 3-1 על סן חוזה ארת'קווייקס במסגרת ה-MLS. ב-28 באוגוסט הבקיע את שער הבכורה שלו במועדון, בניצחון 1–3 על אינטר מיאמי במסגרת הליגה.

## קריירה בינלאומית
נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורגלנים אמריקאים
קטגוריה:כדורגלנים יהודים
קטגוריה:קשרי כדורגל אמריקאים
קטגוריה:קשרי כדורגל יהודים
קטגוריה:ספורטאים יהודים אמריקאים
קטגוריה:כדורגלני ניו יורק רד בולס
קטגוריה:ניו ג'רזי: כדורגלנים
קטגוריה:אמריקאים שנולדו ב-2003
Generation Terrorists

***Generation Terrorists*** הוא אלבום הבכורה של הלהקה הוולשית מאניק סטריט פריצ'רז. האלבום יצא ב-10 בפברואר 1992. בהאזנה לאלבום ניתן להרגיש בהשפעות ברורות של להקות כמו הקלאש, Guns N' Roses, להקת מקארתי', אקו והבאנימן, הוסקר דו, פאבליק אנמי, הרכבים עליהן דיברה הלהקה רבות בראיונות. הלהקה ניגנה רוק כבד מכוון גיטרות, שפינה את מקומו לרוק אלטרנטיבי.

האלבום הוקלט במשך תקופה של עשרים ושלושה שבועות באולפני בלקבארן, ליד גילפורד, אנגליה.

מילות האלבום שואבות השראה רבה מההשקפות הסוציאליסטיות של חברי הלהקה בעבר – לרוב השירים יש טקסט פוליטי/חברתי ביקורתי, עד כדי כך שרק מהדורה מרוככת של האלבום יכלה להימכר בארצות הברית. (דבר שקרה גם ללהקת הקלאש). הכריכה הקדמית האחרונה של האלבום הייתה תמונה של זרועו וחזהו השמאלי של הגיטריסט וכותב המילים, ריצ'י אדוארדס. על הזרוע היה קעקוע של ורד עם המילים "דור חסר תועלת" בכותרות מתחת, אשר שונה ל**Generation Terrorists**.

בשנת 2012 יצאה מהדורה מיוחד לרגל 20 שנה יציאת האלבום.

## קישורים חיצוניים

* 
* ספיישל הלהקה היחידה שחשובה – קוואמי מארח את דנה קסלר ואריק שגב. רדיו הקצה. 1 במאי 2015

## הערות שוליים

קטגוריה:אלבומים באנגלית
יון הנדריק פיילגרן

**יון הנדריק פיילגרן** (בשוודית: **Jon Henrik Mario Fjällgren**; נולד ב-26 באפריל 1987) הוא זמר שוודי-סאמי, המתמחה בשירת יוייק. בשנת 2014 זכה ב-*Talang Sverige*, הגרסה השוודית של *[[Britain's Got Talent]]*. לאחר מכן פרסם את אלבומו השני, *Goeksegh*. הוא השתתף במלודיפסטיבלן, הקדם השוודי לתחרות הזמר של האירוויזיון ארבע פעמים בשנים 2015, 2017, 2019 ו-2023.

## שנותיו הראשונות
פיילגרן נולד בעיר סנטיאגו דה קאלי שבקולומביה. הוא התגורר לתקופה קצרה בכפר קולומביאני עתיק, ואז עבר לבית יתומים. במרוצת השנים אומץ על ידי משפחה שוודית ממוצא סאמי. הוא הפך לחלק מהקהילה המקומית והחל לעבוד כרועה איילים. פיילגרן ציין בכמה מראיונותיו כי כשהיה ילד נהגו חבריו להלבינו על צבע עורו הכהה.

פיילגרן החל לשיר יוייק בגיל 14. הוא התפרסם בזכות הופעתו מול קרל השישה עשר גוסטב, מלך שוודיה ורעייתו סילביה, מלכת שוודיה. בגיל 16 הוציא את אלבום הבכורה שלו, *Onne vielle.*

## קריירה
[ממוזער|250px|פיילגרן, [ארק נורת' ואדם וודס במלודיפסטיבלן 2023]]
בגיל 26 השתתף וזכה בתחרות המוזיקה *Talang Sverige*. לאורך כל שלביה ביצע שירי סאמים מסורתיים עם שילוב של אלמנטים אלקטרוניים. לאחר הזכייה הוציא ב-19 במאי 2014 את אלבומו השני *Goeksegh*, המבוסס בעיקרו על חומרים שביצע לאורך התחרות.

בשנת 2015 השתתף לראשונה במלודיפסטיבלן, הקדם השוודי לאירוויזיון, עם השיר "Jag är fri (Manne leam frijje)", והגיע למקום השני. כשנתיים לאחר מכן שב לתחרות עם השיר "En värld full av strider (Eatneme gusnie jeenh dåaroeh)" - דואט עם הזמרת אניניה. יחד הגיעו למקום השלישי. במקביל יצא אלבומו השלישי, *Aatjan goengere*. ב-2018 ניצח ב"רוקדים עם כוכבים" שוודיה. בשנת 2019 השתתף פעם נוספת בקדם עם השיר "Norrsken", שהגיע למקום הרביעי. בנובמבר 2022 נחשף פעם נוספת כי הוא עתיד להתחרות באירוע של 2023, עם השיר "Where You Are (Sávežan)" בהשתתפות ארק נורת' ואדם וודס. השלושה דורגו בערב הגמר במקום הרביעי.

## דיסקוגרפיה
### אלבומי אולפן

## קישורים חיצוניים

## הערות שוליים

קטגוריה:זמרים שוודים
קטגוריה:משתתפי מלודיפסטיבלן 2015
קטגוריה:משתתפי מלודיפסטיבלן 2017
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2023
קטגוריה:שוודים שנולדו ב-1987
אנטוניו טיישיירה דה סוזה

**אנטוניו טיישיירה דה סוזה, רוזן סוזה פאלמלה השני** (בפורטוגזית: **António Teixeira de Sousa**; 5 במאי 1857 – 5 ביוני 1917) היה רופא ופוליטיקאי פורטוגלי בתקופת המונרכיה החוקתית.

## ביוגרפיה
דה סוזה נולד ב-5 במאי 1857 בסליירוש, סברוזה. הוא סיים לימודי רפואה באוניברסיטת פורטו ב-1883. בשנת 1893 הוא מונה לרופא העירוני של ולפאסוס, תפקיד שהחליף בשנה שלאחר מכן לתפקיד המנהל הטכני של הספא התרמי Pedras Salgadas, תפקיד בו החזיק עד 1897. ב -1895 הוא מונה לעוזר מנתח לצבא, ולפי המסמכים המדעיים והספרותיים שהציג, הוא סווג כמבוגר מבין 30 הרופאים שמונו במקביל.

הוא הפך לחבר במפלגת המחדשים השמרנית, ונבחר לראשונה לבית הנבחרים, ב-1889. מאוחר יותר הוא היה שר הצי והמושבות ומעבר לים (1900–1903), ופעמיים, שר האוצר (1903–1904, 1906). הוא הפך לנשיא מועצת השרים (ראש הממשלה) ב-26 ביוני 1910, והיה ראש הממשלה האחרון של המונרכיה החוקתית כאשר המלך דום מנואל השני הודח על ידי מהפכה רפובליקנית ב-5 באוקטובר 1910. הוא עזב את הפוליטיקה לאחר הכרזת הרפובליקה, אך הראה תמיכה מתונה במשטר החדש. הוא מת בפורטו ב-5 ביוני 1917.

## קישורים חיצוניים

קטגוריה:ראשי ממשלת פורטוגל
קטגוריה:אצולה פורטוגזית
קטגוריה:ילידי 1857
קטגוריה:נפטרים ב-1917
אליפות ישראל בהיאבקות יוונית-רומית 2014

אליפות ישראל בהיאבקות יוונית-רומית נערכה ברחובות ב-1 בינואר 2014.

## ראו גם
*אליפות ישראל בהיאבקות חופשית

## קישורים חיצוניים
* 

קטגוריה:2014 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
טי. ג'יי. שורטס

**טימות'י נאוקארטס "טי. ג'יי." שורטס השני** (באנגלית: **Timothy Neocartes "T. J." Shorts II**; נולד ב-15 באוקטובר 1997) הוא כדורסלן אמריקאי המשחק בעמדת הרכז בפנאתינאיקוס מליגת העל היוונית בכדורסל והיורוליג.

## קריירה
### קריירת מכללות
שורטס נולד וגדל באירוויין, קליפורניה, ולאחר ששיחק בבית ספר התיכון טאסטין המקומי לא קיבל הצעות למלגות מאוניברסיטאות והלך לשחק כדורסל מכללות במכללת סאדלבק, קולג' קהילתי ציבורי. לאחר שנתיים עבר לשחק בקבוצת הכדורסל של אוניברסיטת קליפורניה בדייוויס. ב-6 בפברואר 2018 רשם 31 נקודות, 7 אסיסטים ו-4 חטיפות בניצחון קבוצתו על לונג ביץ' סטייט אחרי הארכה כפולה. באותה עונה העמיד ממוצעים של 15.2 נקודות, 4.3 אסיסטים ו-2 חטיפות למשחק, ובתום העונה זכה בפרס שחקן העונה באזור ביג וסט.

### קריירה מקצוענית
לאחר שלא נבחר בדראפט ה-NBA 2019 חתם שורטס לעונה אחת בוונטספילס הלטבית. ב-30 ביולי 2020 חתם בהמבורג טאוורס מהבונדסליגה.

ב-28 ביולי 2021 חתם בקריילסהיים מרלינס, גם היא מהליגה הגרמנית, ובתום עונת  זכה בתוארי מלך הסלים ושחקן ההתקפה הטוב ביותר בבונדסליגה, על אף שקבוצתו סיימה במקום התשיעי בלבד בליגה, וסיים כמלך הסלים של היורופקאפ עם 17.6 נקודות למשחק.

שורטס נשאר בבונדסליגה גם בעונת , וב-22 ביוני 2022 חתם בטלקום בון. את העונה הסדירה סיימה הקבוצה במקום הראשון בטבלה, ושורטס זכה בתואר ה-MVP של הבונדסליגה. במקביל הוביל שורטס את קבוצתו לזכייה בליגת האלופות בכדורסל, תוך שהוא קולע 29 נקודות בניצחון 77–70 בגמר על הפועל ירושלים ומוביל את קבוצתו לזכייה בתואר ראשון בהיסטוריית המועדון. בשל כך זכה שורטס בתוארי ה-MVP של הפיינל פור ושל ליגת האלופות כולה.

ב-8 ביולי 2023 חתם שורטס, יחד עם מאמנו בבון תומאס איסלו, בפריז בסקטבול מליגת העל הצרפתית בכדורסל. בעונת  הוא זכה עם פריז בגביע הליגה הצרפתית בכדורסל וביורוקאפ והעפיל עימה לגמר הליגה הצרפתית. בנוסף הוא נבחר ל-MVP של היורוקאפ, MVP של גמר היורוקאפ, MVP של ליגת העל הצרפתית ומלך הסלים של הליגה הצרפתית.

### קריירת נבחרות
ב-31 באוקטובר 2022 הצטרף כמתאזרח לנבחרת מקדוניה הצפונית בכדורסל.

## קישורים חיצוניים

*פרופיל, באתר פיב"א

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני מכללת סאדלבק
קטגוריה:כדורסלני אוניברסיטת קליפורניה בדייוויס
קטגוריה:כדורסלני ונטספילס
קטגוריה:כדורסלני המבורג טאוורס
קטגוריה:כדורסלני קריילסהיים מרלינס
קטגוריה:כדורסלני טלקום בון
קטגוריה:כדורסלני פריז
קטגוריה:כדורסלני נבחרת מקדוניה
קטגוריה:ספורטאים אמריקאים בגרמניה
קטגוריה:אמריקאים שנולדו ב-1997
עכשיו קרוב (תוכנית טלוויזיה)

**עכשיו קרוב** היא תוכנית אירוח ישראלית, המשודרת בערוץ הידברות (ערוץ 97). התוכנית עלתה לראשונה לשידור באפריל 2023, עד לסיומה ביולי 2023. העונה השנייה עלתה לשידור ב-15 באפריל 2025.

התוכנית עוסקת במפגש בין א. נשים בחברה הישראלית ובעלי מכנה משותף המחבר ביניהם, כגון בני משפחה שהאחד מהם חזר בתשובה, בעלי מקצוע או עבר משותף (למשל שירות צבאי או חברות בהרכב מוזיקלי), שותפים להתמודדות ספציפית (הורים שכולים או פוסט טראומטיים) או שליחות חינוכית וחברתית (אנשי חינוך מיוחד וחסד).

התוכנית נפתחת בשיחה רנדומלית ("סמול-טוק") של הנפגשים. בהמשך עוברים המשתתפים למשחק קלפים שבו יצטרכו להתקיל אחד את השני/ה בשאלות. התכנית מסתיימת ב"מרתון" שאלות קצרות עליהן נדרשים המשתתפים לענות תשובות קצרות וממוקדות.

## פרקים
### עונה 1 <small>(2023)</small>

### עונה 2 <small>(2025)</small>

## קישורים חיצוניים
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:ערוץ הידברות: תוכניות וסדרות
אליפות ישראל בהיאבקות יוונית-רומית פברואר 2022

אליפות ישראל בהיאבקות יוונית-רומית נערכה ברחובות ב-25 בפברואר 2022

## קישורים חיצוניים
* 

קטגוריה:2022 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
הוועד הלאומי לרווחה יהודית

שמאל|ממוזער| כרזת מועצת הרווחה היהודית, ניו יורק, 1918.
**הוועד הלאומי לרווחה יהודית** (אנגלית: **National Jewish Welfare Board -** (JWB)) הוא ארגון אמריקאי שהוקם ב-9 באפריל 1917, שלושה ימים לאחר שארצות הברית הכריזה מלחמה על גרמניה, על מנת לתמוך בחיילים יהודים בצבא ארצות הברית במהלך מלחמת העולם הראשונה. היוזמים ליצירת הארגון היו מזכיר המלחמה של ארצות הברית, ניוטון בייקר ומזכיר הצי של ארצות הברית, ג'וזפוס דניאלס. אחת ממשימות הארגון היו לגייס ולהכשיר רבנים לשירות צבאי, ולתמוך בהם במהלך שירותם. ה-JWB גם פעל לשמר סביבה תומכת של אורח החיים היהודי במתקנים הצבאיים.

## לאחר המלחמה
ימין|ממוזער|250x250 פיקסלים| גלויה שהנפיקה המועצה, 1919
ב-1921, התאחדו כמה ארגונים עם ה-JWB והפכו לאיגוד ארצי של מרכזים קהילתיים יהודיים ברחבי ארצות הברית במטרה לשלב פעילות חברתית, חינוך ובילוי פעיל. הארגונים שהתאחדו כללו את YWHA, YMHA, והמועצה הלאומית של צעירים עבריים וקרובי משפחה.

ב-4 בפברואר 1941, הוקמו באמצעות צו נשיאותי ארגוני השירות המאוחדים (ה-USO) להגנה לאומית . ה-USO התאגד במדינת ניו יורק כארגון פרטי ללא מטרות רווח, הנתמך על ידי אזרחים ותאגידים פרטיים. הנשיא פרנקלין ד' רוזוולט שאף שהמורל של אנשי הצבא יישאר גבוה והאמין שארגוני השירות הנוכחיים יהיו מתאימים יותר לתפקיד מאשר משרד ההגנה. ששת הארגונים הפרטיים היו - השירות הקהילתי הקתולי הלאומי (NCCS), האגודה הנוצרית לגברים צעירים YMCA, האגודה הנוצרית של נשים צעירות YWCA, הוועד הלאומי לרווחה יהודית, האגודה לסיוע למטיילים וצבא ההצלה. על ארגונים אלה הוטל לטפל במורל, בחופש ובצורכי הפנאי של חברי הכוחות המזוינים של ארצות הברית. ששת הארגונים איחדו את משאביהם וארגון השירות המאוחד, שנודע במהרה בשם USO איגד את כולם.

בשנות ה-50, במהלך הפחד האדום השני, הוועד הלאומי לרווחה יהודית עודד את מרכזי הקהילה היהודית לאסור על דוברים יהודים קיצוניים להשתמש במתקנים. האחים הצעירים היהודים, זרוע הנוער של מסדר האחים היהודי העממי הקומוניסטי, גורש ב-1953 מוועידת הנוער היהודי הלאומי, ארגון בחסות ה-NJWB.

כיום שמו של הארגון הוא מועצת הרבנים של JWB, חלק מה- JCC של צפון אמריקה. המועצה עוסקת בין השאר בשליחת חפצי דת וציוד לחגים יהודיים, לרבות ערכות לסדר פסח, נרות חנוכה, ארבעה מינים לסוכות ועוד.

## לקריאה נוספת
* רישומי מועצת הרווחה היהודית הלאומית ; I-337; American Jewish Historical Society, בוסטון, MA וניו יורק, ניו יורק.
* רישומי מועצת הרווחה היהודית הלאומית ; I-298; American Jewish Historical Society, בוסטון, MA וניו יורק, ניו יורק.
* רישומי הכומר הצבאי של מועצת הרווחה היהודית הלאומית ; I-249; American Jewish Historical Society, בוסטון, MA וניו יורק, ניו יורק.
* מועצת הרווחה היהודית הלאומית, רישומי חטיבת חיל הים ; I-180; American Jewish Historical Society, בוסטון, MA וניו יורק, ניו יורק.
* מועצת הרווחה היהודית הלאומית, הלשכה לרישומי מלחמה ; I-52; American Jewish Historical Society, בוסטון, MA וניו יורק, ניו יורק.

* 


## קישורים חיצוניים

* מועצת הרבנים של JWB

## הערות שוליים

קטגוריה:יהדות ארצות הברית: ארגונים
קטגוריה:ארגונים יהודיים
ז'וזה רלבאש

**ז'וזה מריה דה מאסקרניאש רלבאש דה קאמפוש** (בפורטוגזית: **José Maria de Mascarenhas Relvas de Campos**; 5 במרץ 1858 – 31 באוקטובר 1929) היה פוליטיקאי פורטוגלי וראש ממשלת פורטוגל ה-70.

## חיים אישיים
ז'וזה היה נשוי לאוז'ניה דה לוריירו קיירוש קוטו לייטאו. היו לו שלושה ילדים: קרלוש, ז'ואאו ומריה לואיזה.

## קריירה פוליטית
הוא היה רפובליקאי היסטורי, אשר הכריז על הקמת הרפובליקה ממרפסת הלשכה העירונית של ליסבון, ב-5 באוקטובר 1910. הוא היה שר האוצר השני בתקופת הממשלה הזמנית בראשות תאופילו בראגה, מה-12 באוקטובר 1910 עד ה-3 בספטמבר 1911.

לאחר מכן כיהן כשגריר פורטוגל במדריד, בין השנים 1911–1914. הוא היה נשיא המשרד (ראש הממשלה ה-103), בין ה-27 בינואר ל-30 במרץ 1919, באחת מממשלות קצרות מועד רבות של הרפובליקה הפורטוגזית הראשונה. ביתו באלפיארסה הוא כיום מוזיאון, Casa dos Patudos, שבו מוצג אוסף האמנות שלו.

## קישורים חיצוניים

קטגוריה:ראשי ממשלת פורטוגל
קטגוריה:ילידי 1858
קטגוריה:פורטוגזים שנפטרו ב-1929
P.S. I Love You

**"P.S. I Love You"** הוא שיר של להקת הרוק הבריטית הביטלס מ-1962. השיר נכתב והולחן בעיקר על ידי פול מקרטני, והקרדיט ניתן ללנון-מקרטני. השיר יצא לאור בבריטניה ב-5 באוקטובר 1962 כבי-סייד של סינגל הבכורה שלהם "Love Me Do" ונכלל גם באלבום הבכורה שלהם Please Please Me. מאוחר יותר הוא נכלל במהדורה האמריקאית Introducing... The Beatles.

## הקלטה
הגרסה שהופיעה בסינגל ובאלבום הוקלטה בעשרה טייקים ב-11 בספטמבר 1962 באולפני אבי רוד בלונדון. המפיק ג'ורג' מרטין מינה את המתופף אנדי וייט כמחליף לפיט בסט, שלדעתו לא היה מספיק טוב מבחינה טכנית למטרות הקלטה, מרטין לא היה מודע לכך שחברי הלהקה כבר החליפו את פיט בסט ברינגו סטאר, שנכח בסשן וניגן מאראקס בשיר.

מרטין לא נכח בסשן, בהיעדרו, הוא נוהל על ידי רון ריצ'רדס. ריצ'רדס אמר ללהקה שהשיר לא יכול להיות האיי-סייד של הסינגל שלהם בגלל שיר קודם עם אותו שם: "במקור הייתי איש הוצאה לאור של מוזיקה, פלאג'ר, אז ידעתי שמישהו עשה תקליט עם השם הזה. אמרתי לפול, 'אתה יכול לקבל את זה כבי-סייד, אבל לא כאיי-סייד". 

עם סטאר מנגן בתופים, הקליטו הביטלס את השיר ב-BBC ב-25 באוקטובר 1962, ב-27 בנובמבר 1962 וב-17 ביוני 1963 לשידור בתוכניות הרדיו Here We Go, Talent Spot ו-Pop Go the Beatles, בהתאמה. ההקלטה מ-17 ביוני 1963 פורסמה רשמית באלבום On Air – Live at the BBC Volume 2 מ-2013. 

## קרדיטים
* פול מקרטני - שירה, גיטרת בס
* ג'ון לנון - גיטרת קצב אקוסטית, קולות רקע
* ג'ורג' האריסון - גיטרה אקוסטית, קולות רקע
* רינגו סטאר – מאראקס
* אנדי וייט - תופים

## קישורים חיצוניים

## הערות שוליים

קטגוריה:סינגלים מ-1964
קטגוריה:שירי הביטלס
קטגוריה:שירים באנגלית
קטגוריה:שירים על מכתבים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
סמיפרדו

**סמיפרדו** (באיטלקית: **Semifreddo**, 'חצי קר') הוא משפחה של קינוחים קפואים מהמטבח האיטלקי. המרכיבים העיקריים הם חלמונים, סוכר ושמנת, וקיימות גרסאות העושות שימוש בחלב מרוכז או בגבינה עם אחוזי שומן גבוהים כגון מסקרפונה. לסמיפרדו מרקם של מוס קפוא. הטעם העיקרי של הסמיפרדו נקבע על ידי הוספת בסיס טעם כשוקולד, קרמל, פירות וכיוצ"ב.

הכנת הסמיפרדו נעשית על ידי המסה או ריסוק חומר הטעם, הקצפתו עם חומרי הבסיס, והקפאת הקציפה שנוצרה.

את הסמיפרדו ניתן לאכול כשלעצמו, והוא יכול גם לשמש כקישוט או תוספת לקינוחים אחרים.

הקינוח נוצר בסביבות המאה ה-19 בהתבסס על הפרפה והג'לאטו, אך לא זכה לפופולריות עד תחילת המאה ה-20.

## קישורים חיצוניים

* 
* 

קטגוריה:המטבח האיטלקי: קינוחים
קטגוריה:קינוחים קפואים
But Here We Are

***But Here We Are*** הוא אלבום האולפן ה-11 של להקת הרוק האמריקאית פו פייטרס. האלבום יצא לאור ב-2 ביוני 2023. אלבום זה הוא אלבום האולפן הראשון שלהם מאז מותו של המתופף טיילור הוקינס במרץ 2022.

## רקע
בזמן סיבוב הופעות לקידום אלבום האולפן העשירי שלהם, *[[Medicine at Midnight]]*, התוכניות בוטלו בפתאומיות לאחר שהמתופף, טיילור הוקינס, מת באופן בלתי צפוי במרץ 2022. הלהקה ביטלה את כל המופעים שתוכננו לשאר השנה, ובעיקר יצאה להפסקה והותירה את עתידה לא ברור. בדצמבר 2022 שוחררה הצהרה המאשרת שפו פייטרס ימשיכו, אבל שהם "הולכים להיות להקה אחרת בהמשך הדרך". שמועות על אלבום חדש התעוררו בפברואר 2023, כאשר תקליטן הרדיו כריס מוילס ברדיו X בבריטניה הזכיר כלאחר יד אלבום חדש שייצא במרץ. מאוחר יותר התנצל מוילס על כך שדיבר על הנושא ללא סמכות, אך סירב להבהיר את דבריו. האלבום הוכרז מאוחר יותר באופן רשמי ב-19 באפריל 2023, לצד השם הרשמי שלו, "But Here We Are". בזמן ההכרזה על האלבום, עדיין לא נחשף מחליפו של הוקינס.

## הקלטה ונושא
האלבום הוא שיתוף הפעולה השלישי עם המפיק גרג קורסטין, אחרי *[[Medicine at Midnight]]* בשנת 2021 ו-*[[Concrete and Gold]]* בשנת 2017. האלבום תואר כ"פרק הראשון בחייה החדשים של הלהקה".

## הוצאה וקידום
האלבום מתוכנן כעת לצאת ב-2 ביוני 2023. הסינגל הראשון, "Rescued", יצא במקביל להכרזה על האלבום ב-19 באפריל 2023. למעלה מ-25 הופעות חיות לקידום האלבום הוכרזו ברחבי צפון אמריקה ואירופה. עדיין לא הוכרז מחליף למתופף הוקינס.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומים שהופקו על ידי גרג קורסטין
ברוך קנאל

ד"ר **ברוך קנאל** (ח' מנחם אב תרפ"א/1921 - ט״ז אדר א׳ ה׳ תשנ״ז/ 1997) היה מרצה להיסטוריה וארכאולוגיה של ארץ ישראל שנודע במיוחד במחקר מטבעות.

## ביוגרפיה
קנאל נולד בגרמניה לצבי קנאל וציפורה קגן, בתו של הרב של סטוצ'ין. הוא עלה לארץ ישראל עם משפחתו בשנת 1933 ולמד בגימנסיה הרצליה ובאוניברסיטה העברית בירושלים. בשנת 1942 הוא הדריך סיורים בירושלים וסביבתה מטעם הוועד הלאומי.
ב-1948 אחיו, יעקב, נפל במלחמת העצמאות.

באוגוסט 1950 קיבל קנאל את פרס קלוזנר של עירית נתניה על עבודתו "הכרונולוגיה והרקע של המטבעות העבריים מימי החשמונאים". הוא קיבל תואר שני לארכאולוגיה בסוף 1950. בשנת 1952 יצא להשתלמות באוקספורד ולימד באנגליה שיעורים בעברית. בשנת 1953 הוא קיבל את פרס קלויזנר של עירית תל אביב על עבודתו "מחקרים בהיסטוריה החשמונאית". בהמשך היה קנאל למרצה להיסטוריה ישראלית באוניברסיטת בר-אילן.

בדצמבר 1968 קיבל את פרס קדמן על ספרו "מטבעות יהודיות עתיקות".

## קישורים חיצוניים
* 
*
*
*
*
*
*
*
*
*
* 
* 

## הערות שוליים

קטגוריה:סגל אוניברסיטת בר-אילן
קטגוריה:נומיסמטיקאים
Austin

***Austin*** הוא אלבום האולפן החמישי של הראפר והזמר האמריקאי פוסט מאלון. האלבום יצא לאור ב-28 ביולי 2023, על ידי חברות התקליטים ריפבליק רקורדס ומרקורי רקורדס. הפקת האלבום נוהלה על ידי מאלון עצמו, אנדרו ואט, לואי בל, מקס מרטין ורמי יעקב. הוא קודם על ידי שלושה סינגלים: "Chemical", "Mourning" ו-"Overdrive". האלבום הוא הפרויקט הראשון של מאלון שלא כולל שיתופי פעולה.

## רקע והכרזה
ב-14 באפריל 2023, מאלון הוציא את הסינגל המוביל של האלבום, "Chemical". ב-15 במאי 2023, האמן פרסם סרטון אינסטגרם כדי להכריז על השיא באומרו, "רציתי לספר לכם שיש לי אלבום שייצא הקיץ ב-28 ביולי. זה נקרא Austin". האלבום נקרא על שם הלידה שלו. המסר רמז על גישה אמנותית אחרת, אולי העצימה את הצליל של *[[Twelve Carat Toothache]]*. הזמר חשף כי ניגן בגיטרה "בכל שיר בתקליט", וכינה את תהליך היצירה "חוויה מהנה". התוצאה תוארה כ"מוזיקה הכי מאתגרת ומתגמלת" שעשה אי פעם, תוצר של דחיפה מתמדת של עצמו. באותו יום הכריז מאלון גם על סיבוב הופעות בקיץ בצפון אמריקה בשם "If Ya'll Weren't Here, I'd Be Crying Tour" שילווה את יציאת האלבום, שלימים הפך לסיבוב הופעות עולמי שהחל ב-8 ביולי וצפוי להסתיים ב-3 בדצמבר. הסינגל השני של האלבום, "Mourning", יצא ב-19 במאי, ארבעה ימים לאחר מכן. הסינגל השלישי והאחרון, "Overdrive", שוחרר ב-14 ביולי 2023.

## רשימת רצועות

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהופקו על ידי מקס מרטין
קטגוריה:אלבומי חברת מרקורי רקורדס
קטגוריה:אלבומי חברת ריפבליק רקורדס